CELEX: 62008TN0108
Language: el
Date: 2008-02-27 00:00:00
Title: Υπόθεση T-108/08: Προσφυγή της 27ης Φεβρουαρίου 2008 — Zino Davidoff κατά ΓΕΕΑ — Clifarm Ι. Κλεινάκης & SIA (GOOD LIFE)

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/24
            
         Προσφυγή της 27ης Φεβρουαρίου 2008 — Zino Davidoff κατά ΓΕΕΑ — Clifarm Ι. Κλεινάκης & SIA (GOOD LIFE)
   (Υπόθεση T-108/08)
   (2008/C 116/44)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Zino Davidoff SA (Fribourg, Ελβετία) (εκπρόσωποι: H. Kunz-Hallstein και R. Kunz-Hallstein, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Clifarm Ι. Κλεινάκης & SIA OE (Γλυφάδα, Ελλάδα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ στην υπόθεση R 298/2007-2·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «GOOD LIFE» για προϊόντα της κλάσεως 3 — αίτηση υπ' αριθ. 1 709 641.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Clifarm Ι. Κλεινάκης & SIA OE.
   
      Αντιταχθέν δικαίωμα επί σήματος ή σημείου: Το κοινοτικό και εθνικό λεκτικό σήμα «GOOD LIFE» για προϊόντα των κλάσεων 3, 5 και 16.
   
      Απόφαση του τμήματος ανακοπών: Απόρριψη της ανακοπής στο σύνολό της.
   
      Απόφαση του τμήματος προσφυγών: Aκύρωση της αποφάσεως του τμήματος ανακοπών και παραπομπή της υποθέσεως ενώπιον του τμήματος ανακοπών για περαιτέρω εκδίκαση
   
      Λόγοι ακυρώσεως: Παράβαση των άρθρων 43, 73 και 74 του κανονισμού 40/94 του Συμβουλίου και του κανόνα 22 του κανονισμού 2868/95 της Επιτροπής, μεταξύ άλλων, εφόσον το τμήμα ανακοπών έλαβε υπόψη του προϊόντα ως προς τα οποία το σήμα του οποίου ζητείται η καταχώριση δεν απαιτεί προστασία και επί των οποίων δεν στηρίχθηκε η ανακοπή· εφόσον το τμήμα ανακοπών δεν έπρεπε να λάβει υπόψη του τα αποδεικτικά στοιχεία που προσκόμισε η Clifarm Ι. Κλεινάκης & SIA OE για τη χρήση των σημάτων της· και εφόσον το τμήμα ανακοπών έλαβε υπόψη του αποδεικτικά στοιχεία που δεν μπορούσε να εκτιμήσει η προσφεύγουσα.